
  Parlamentul României   

 Camera Deputaţilor

Comisia pentru administraTie
publica, 

            13 septembrie 1999

amenajarea teritoriului  Si echilibru 


Nr.1079 /XVIii/6

ecologic 

A   V   I   Z

asupra propunerii legislative  pentru modificarea şi completarea

Legii nr.44/1994 privind veteranii de război, precum şi unele

drepturi ale invalizilor şi văduvelor de război


Cu adresa nr.141 din 23 august 1999, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării, cu propunerea legislativă pentru modificarea şi completarea Legii nr.44/1994 privind veteranii de război, precum şi unele drepturi ale invalizilor şi văduvelor de război.



In şedinţa din 8 septembrie 1999, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât să se propună respingerea acesteia, pe considerentul că legislaţia românească actuală nu interzice transmiterea prin moştenire a dreptului de proprietate asupra terenului arabil în suprafaţă de 1 ha., care a fost dat în proprietatea persoanelor prevăzute de Legea nr.44/1994 întrucât nu a fots posibilă împroprietărirea acestora cu un loc de casă de 500 m2.



Aşa fiind, se aplică desipoziţiile dreptului comun, succesiunea fiind garantată.



Precizăm că interdicţia de transmitere prin moştenire se referă numai la terenul în suprafaţă de 500 m2 atribuit în proprietate ca loc de casă şi numai în măsura în care nu au fost îndeplinite condiţiile prevăzute expres de lege. Intrucât, în dreptul românesc, interdicţiile sunt de strictă interpretare, este în afara oricărei dubiu că, interdicţia de transmitere instituită pentru terenul loc de casă din intravilan, nu poate fi extinsă şi la terenul arabil de 1 ha. atribuit în condiţiile Legii nr.44/1994.



Faţă de cele mai sus arătate, comsia apreciază că introducerea în cuprinsul Legii nr.44/1994 a unei norme speciale având ca obiect trmiterea la dreptul comun este inutilă.

